Alex Kofi Agyekum

**Alex Kofi Agyekum** (Ba da  dua o nɛ burnya nyaaŋ mɔraʋg nwadig la ni dabisim pii nɛ anii daar  yʋma tusir nɛ kɔbiswai nɛ pisyuobʋ nɛ ayi la ni). O anɛ Ghana pɔlitis nwɛɛd ka an Fourth Republic of Ghana wadmaanib yir kanɛ paas ayɔpɔi la nid yinne, ka an wadmaan tis Mpohor sʋʋlʋm linɛ bɛ Western Region la ni. O anɛ wabʋg naadɔɔg la nid ( NPP).

## Mɛŋ̩  Pin'ilʋg Bɛllim Nɛ Sakur Ken Yɛla
.Ba da dua Agyekum nɛ burnya nyaaŋ mɔraʋg nwadig la ni li dabisim pii nɛ anii daar  yʋma tusir nɛ kɔbiswai nɛ pisyuobʋ nɛ ayi la ni (8th mɔraʋg nwadig, 1962). O mɔr o B.A kasɛta gbaʋŋ yit University of Cape Coast sakur titaar la ni, ka mɛ mɔr M.ED kasɛta gbaʋŋ bɛ ‘management ni nɛ ‘diploma kasɛta gbaʋŋ bɛ Education ni.

## Baŋir Tʋʋma Yɛla
Agyekum da anɛ University of Cape Coast sakur titaar la paalʋg nɛ gbaʋŋ vɛɛnsʋg tʋʋma kpɛɛm nyaandɔl, din yi yʋma tusir nɛ kɔbiswai nɛ piswai nɛ yinne (1991) la ni ken paae yʋma tusir nɛ kɔbiswai nɛ piswai nɛ ayi' ( (1992 la ni. O da anɛ kpɛɛm kanɛ gɔsid nuug tʋʋma zamisʋg lʋgir n bɛ Holy Child sakur la ni, din pinil yʋma tusir nɛ kɔbiswai nɛ piswai nɛ atan la ni (1993) ken paae yʋma tusa ayi nɛ atan la ni (2003). Din da yi yʋma tusa ayi nɛ atan (2003) la ni ken paae yʋma tusa ayi nɛ pii nɛ atan la ni la, o da anɛ Holy Child sakur la zudaan kpɛɛm nyaandɔl.

## Pɔlitis Nwɛɛb Yɛla
Agyekum da lieb Mpohor teŋ sʋ'ʋlʋm wadmaan bɛ wadmaanib yir la ni nɛ yʋʋm paal nwadig la li daba ayɔpɔi daar yʋma tusa ayi nɛ pii nɛ atan la ni, ka an wabʋg naadɔɔg nid (NPP). Ala ka o kpɛlim wadmaanib yir la ni ka dit naam kʋk la yʋʋma vɔɔdʋg banɛ tial la wʋsa ni (2012 nɛ 2016) din yi 2012 ni sa.

## Yʋma 2012 Vɔɔdʋg La Ni Yɛla
Ghana yʋʋm vɔɔdʋg titaar kanɛ da bɛ yʋma tusa ayi' nɛ piinɛ ayi (2012) la ni la, Agyekum da zien wabʋg naadɔɔg la ni nyia Mpohor teŋ  sʋ'ʋlʋm wadmaan naam kʋk la ka di nɛ vɔɔt kal tusa ayɔpɔi nɛ kɔbiga nɛ pii nɛ anaasi (7,114) ka li an pisnaasi nɛ dualʋg pisnaasi nɛ atan kɔbʋg pʋʋgin (40.43%). O da di naam la ka bas maasim tiig naadɔɔg nid Anthony Bassaw kanɛ da mɔr vɔɔt kal tusa ayuobʋ nɛ kɔbistan nɛ pistan nɛ atan'  (6,333) ka li an pistan nɛ anu nɛ dualʋg piswai nɛ awai kɔbʋg pʋʋgin (35.99%), nɛ Mary Ankoman onɛ da zien nyia tis PPP dim naadɔɔg la ka mɔr vɔɔt kal tusa anaasi nɛ kɔbiga nɛ pisnu nɛ yinne (4,151) ka li an pisi nɛ atan nɛ dualʋg pisnu nɛ awai kɔbʋg pʋʋgin (23.59%).

## Yʋma 2016 Vɔɔdʋg La Ni yɛla
Ghana yʋʋm vɔɔdʋg titaar kanɛ da bɛ yʋma tusa ayi' nɛ piinɛ ayuobu (2016) ni la, Agyekum da lɛn zien wabʋg naadɔɔg nɔba zug nyia Mpohor teŋ sʋ'ʋlʋm wadmaan naam kʋk la ka dii li. Dinzug o zien tis teŋ la nɛ nɔɔr ayi bɛ wadmaanib yirin la (2012 nɛ 2016). Vɔɔdʋg la wʋsa kal ni o da di naam la nɛ vɔɔt kal tusa anii nɛ kɔbistan nɛ pisyuobʋ nɛ anaasi (8,364) ka li an pisnaasi nɛ anii nɛ dualʋg pisyɔpɔi nɛ ayi'  (48.72%) kɔbʋg pʋʋgin, ka bas maasim tiig naadɔɔg nid Eric Kweku Kyeremah onɛ mɔr vɔɔt kal tusa ayuobʋ nɛ kɔbiswai nɛ pisnaasi nɛ ayɔpɔi (6,947) ka li an kal pisnaasi nɛ dualʋg pisnaasi nɛ ayuobʋ (40.46%) kɔbʋg pʋʋgin la, nɛ Joseph Benedict Auby onɛ an PPP naadɔɔg nid ka mɔr vɔɔt kal tusir nɛ kɔbisnii nɛ pisnu nɛ ayɔpɔi (1,857) ka li an piiga nɛ dualʋg pisnii nɛ ayi'  (10.82%) kɔbʋg pʋʋgin. Wadmaanib yir la nidib da vɔɔt gaŋ o ka o an kpɛɛm tis puasada nɛ dasam, nɛ bɔɔl nwɛɛb nɛ buudi malima kpɛɛmnam kpɛɛm ye o gɔs yɛlbanɛ bɛ Ghana bɔɔl nwɛɛb laaʋŋ lʋgir la ni.

## Mɛŋ Nyɔvʋr Bɛllim Yɛla
Agyekum di pua dua biisa anaasi. O anɛ karimbiig ka pʋʋsid Methodist.

## Gbanvɛɛnsa